Lovedale Institution, May 11, 1882.

Nkosi yam Mhleli.—

Kaundifakele lamazwana ambalwa. Ndibone omnye ebale ngo D. Sob'ekwa kwipepa lika May, uti ukumbiza kwake ngowase Nazarete. Nditi O! kuko lento ati e Hewu akuzange kubeko mntu unemfundo eyazekayo, uba yena i Hewu yi Nazarete, lowo mfana ngowase Hewu kwapela, apo ke kulapo kuko abafana abaninzi abaziwayo e Lovedale ukuba balu pumelela uviwo olu punyelelwa ngabo bonke abalapa e South Africa, abamnyama naba mhlope, ukuba akwazi kawuye kucela kumpati zikolo e Cape Town mhlaumbi e Lovedale nase Heald Town, andoyiki ukuti uyakuzibona ukuba ubukohlwe yinto ongaqala ngayo ekunyeliseni i Hewu ngokuse mhlotsheni. Into abanga yenziyo kukuzi vakalisa ngokwabo izinto abazaziyo, ne lwimi abazaziyo. Andikabeva bezivakalisa emoyeni nabo bapumelele nge *honours,* ndingaku xelela namagama ukuba akuko mntu ukuncedayo. Amazwi ako amabini elo kuqala kunye neloku gqibela kanye lona eli lixela umgama opele kuwo emfundweni yako intsingiselo yawo ayimnandi kum. Ndingavuya ndikwazile wetu *Nunquam dorminus.* Yifake lencwadi nkosi yam. Ndim

Z. Thos. Matumbu.

[Mr. Matumbu, ‘isinama ndokunamatela,’ ms’uku fumana upendule ungayivanga inteto yetu. Kauyi funde kwakona, wofumana ukuba akupendulanga yona.—Editor *Sigidimi.']*

Frans Bury, 21 April, 1882.

Nkosi yam.—Ndiya cela nakuba ndinga fanelekile ukuba ndinga faka amazwi kweli pepa lamanene. Ndifuna ukuke ndive ma krestu ukuba eli b'aso loku lobola libonakala ngoku tinina ukuba lilungile? Lento mayinga tatyatelwa ngokwa kwa Xosa, ukutiwa lilungile kuba ngesi Xosa likuku tengisa kukanye ngokuba yinto enezi qunge-qunge ezikulu olu lobolo, inge kangelwa ke ukuba ilungile ngendlela yakwa Xosa Itatyatelwe ebunyameni iziswe ekukanyeni, into eli b'aso ayinge hambe ezi Mantyini nase zi Nkosini. Maku kangelwe kwinto etetwa ngabantu abeza nelizwi lika Tixo, ib'aso lama baso esiwa piwa ngu Yehova alina ngxabano; ndala lento nisuke niti ulobolo libaso. Enye into endiyi bonayo zinkantini kuvakala izi gigaba, kodwa kwinkantini etile kute kwako isiqungquluza umprofeti ka Satana safa shushu, kwakweso situba bekusa bambene izix'omfula zizi bini, esinye siti kutenina ukuba utengele umfazi wam utywala kuba mna sendi bubona ukuba utywala bugwetyiwe. Make ndipele zinkosi ndobuya ndivele xa ndibona impendulo. Ndi ngowenu opantsi,

John Titus.

Nkosi,—Kawundifakele lamazwana kwelo pepa lamanene, kumhlana ndikukatazayo mnumzetu. Zininzi izinto ezilukulekela pantsi uhlanga lwakowetu—Enye yazo ludodana olufundileyo aluvumi ukuba umntu wakowalo enyuke kuba into lunga lungayifumana ngapandle kokuyi rolela uluto. Siti isikulu sika Nantsi, isigcawu, esimsebenzi ufanelekileyo sinduluke, sifuna ukuhambela kwelinye ilizwe elimgama. Soti akuva ukuba siyoyiseka kukwela sifike sibuze umzi wakulo *Mr. So and So* siwutyelwe siye sigaleleke apo, hayi simfumane uwaso lowo Atike yena azamele ngawo onko amatuba anako ukumkolisa uwabo Kuhlaliwe ke, kude kube kulalwe; ete wafunelwa indawo emlungeleyo Kuse kona okungaliyo, alungiselwe intwana yokutya; uza kuti mali botshwe ihashe lake, hayi kwenjiwenjalo. Gqala, lifike ixa lokundulu. ka, asuke engabulelanga nango mlomo wodwa. Akambulelanga uwabo akayi bulelanga inkosikazi yowabo. Umshiya ke kodwa uwabo lowo netyala lendleko zokulungiselela yena, angaziboniyo yena; kuba kuye kuyafana xa ete yena wavuka enentswane. Uza kuti akuti qelele kulo mzi ahlole empakatweni, alike ancume kuba akuko nedobilityi emlahlekileyo yena. Wena unjalo lomaceba asempakatweni ngawo kwenza ntonina? Ukurola iqoshana nokuba linye ukuze uwenu afumane ashunqukisele, kunzima kulo matyala omshiya nawo, anjengezo mali ahambe ezifuna ukuze alungiselele wena. Indlu zabanye zikolisa ukoniwa yilonto. Kuba kaloku lomfo walo mzi akazi konwaba ngamatyala omshiye nawo ; ke wena sewu kongqele. Ukutsho rolani iqosha nakulala emzini ukuze namkelwe ngovuyo nangomnye umhla. Andenziwa kukufuna mali, gqala. Uz’undixolele ngoku ntyuntya kwam. Into elambileyo ihluta kade, ifa ine gxebeka emlonyeni kanti igqitisile. Ndim

Emgwali, Grey Town, March 25, 1882. Owaseluhlangeni.

[Au, ke betu, inteto yo “Waseluhlangeni” yobeta into eninzi yomizwa kowetu ixalabe xa isondela Emgwali wase Grey Town, nakuba yona into leyo ingena kukanyelwa—Editor *Sigidimi]*

Ikorant yase Monti ibika ukuba umbona uyaqala uyanqaba pakati kwaba mnyama kulo mandla. Emarkeni yakona sifumana ukuba umbona udla 11s. 9d. nge ngxowa.

UMHLA WOKU VALA E-LOVEDALE.

ESI Sikolo sovalwa ngolwe Sitatu, ngo June 21. Abane ntsapo efunda apa bangali pa’ula ixesha elo.

*Ngexa elizayo “Isigidimi” asisokutunyelwa nakubani ongatanga ahlaule kwanga pambili i* 4s. *ngonyaka.*

*Imali inokutunyelwa nge stamps mhlayimbi nge Post Office Orders ku,*

*James Stewart.*

*Lovedale, Alice.*

ISAZISO.

UKUTSHATYALALISWA KWE BURRWEED.

NGEGUNYA endilinikwa si Sahluko I. so Mteto wa 27 we 1864, ndindwebisa bonke abemi bemihlaba kulo mandla wase Dikeni, ukuba bazenza izisulu zokohlwaywa ngohlobo oluxelwa kwi sahluko III. salo Mteto, ngokunyabela lento ikukuncotula bayitshise i Burrweed egama limbi liyi *Xanthium Spinosum* esukuba imile emasimini mhlaumbi emhlabeni wabo.

I Yield Cornet ziya kunjuzwa imfanelo zazo ngokumalunga nale ndawo ezizezo zibalwe kwisahluko III. salomteto ukankanyiweyo. Nazo i Commissioner ze Municipality ziya latiswa kwi sahluko VI. salomteto ukankanyiweyo.

ALEX. STEWART, C.C.

Chairman of the Alice Divisional Council

Kwi Office ye Mantyi

E-Alice 20 May, 1882.

ITUBA LOKU FUMANA UMSEBENZI.

LO, ugamalibalwe ngezantsi, esaziwa njengaba mnyama base Qonce, nabezinye iziqingata, ngoku kwenje nje uyazisa ukuba umise isebenzi lokwenzela ituba kwaba funa umsebenzi, e Monti (East London), wovuya kanjako ukufumanela abamnyama abanezimilo, imisebenzi enjenge yokutitsha *(Teacher),* nokubala ezi Ofisini nasezi venkileni *(Clerks'),* noku kumsha *(Interpreters'),* noku shishina *(Tradesmen'),* ukusebenza ezitoreni *(Storemen)*, ukusebenz’ into yonke *(Labourers),* ukusebenza endlwini njengesi caka.

Ekubaleni igama umntu wohlaula idobilityi zontandatu (6d.), ize ibe kwayileyo mali xa angeniswa esebenzini.

Incwadi ezibalwa malunga nokufuna umsebenzi, nezifuna impendulo, mazihambe ne *stamp,* nemali yokungeniswa kwe gama ngapakati. Yoba yenye yezinto ezojongwa leli gama linge zantsi ukufumanela indawo ezilungileyo ezinje ngezo kulala nemivuzo efanelekileyo intombi eziwaziyo umsebenzi.

JNO. DORRINGTON.

Employment Agency, East London.

UYESU UYEZA,

INCWADANA ngenteto yesi Xosa, iguqulwe esi Ngesini.—Itengiswa apa e Lovedale nase Ncemera ngu Rev.R Birt. Ixabiso 4d.

Elipepa lishicilelwa E-Lovedale Institution mayela kolokuqala  
enyangeni.